La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 4 d'abril de 2019 que són les que els corresponen els números 196/2019 a 241/2019 i que s'han tramitat de conformitat amb la valoració de les admissions que s'ha dut a terme i que s'executaran properament.
Es donen per llegida l'acta corresponent a la sessió del dia 27 de març de 2019, corresponent a l'onzena sessió del Ple d'aquest any.
La senyora Elisabet Samarra formula una esmena al text que s'introduirà a l'acta definitiva.
Proposta de Resolució de sol·licitud d'informació pública 3/2019
La secretària tècnica presenta la Proposta de resolució de la sol·licitud d'informació pública 3/2019 que s'ha formulat davant la Comissió i que fa referència a l'accés a dades sobre l'activitat de la GAIP.
La senyora Elisabet Samarra i el senyor Josep Mir formulen esmenes al text que seran introduïdes a la resolució definitiva.
Es comenta que la notificació a la persona sol·licitant es duu a terme a través de la Unitat d'Informació del Departament, a fi que pugui ser notificada mitjançant el Tramitador Genèric.
Proposta de resolució d'estimació parcial de la Reclamació 427/2018
La senyora Elisabet Samarra, ponent de la Proposta de resolució d'estimació parcial de la Reclamació 427/2018, formulada contra l'Ajuntament de Pallejà, i relativa a la relació de béns immobles (urbans i rústics), que es troben exempts del pagament de l'Impost sobre Béns Immobles (IBI), amb menció expressa del domicili, quantitat i causa legal de l'exempció, i titularitat en els casos en que aquesta sigui pública, exposa la fonamentació de la Proposta d'estimació parcial de la Reclamació.
La senyora Samarra exposa les principals diferències que planteja aquest expedient respecte l'anterior reclamació que versava sobre dades de l'IBI, interposada contra l'Ajuntament de l'Hospitalet de Llobregat i resolt per la Comissió mitjançant la Resolució 176/2019, de 27 de març.
El senyor Josep Mir formula esmenes al text de la Proposta a fi que es concreti la limitació parcial de l'accés a les dades sobre localització dels immobles, esmenes que seran introduïdes per la ponent a la resolució definitiva.
Es comenta conjuntament amb la Proposta de resolució de la Reclamació 471/2019, interposada per la mateixa persona reclamant, i que té per objecte la mateixa informació respecte l'Ajuntament de Cornellà de Llobregat, respecte la qual es formulen les mateixes esmenes per part del senyor Josep Mir que seran introduïdes a la resolució final.
Proposta de resolució d'estimació parcial de la Reclamació 471/2018
És objecte d'anàlisi al punt tercer de l'ordre del dia.
Proposta de resolució de finalització de la Reclamació 35/2019 per pèrdua d'objecte
El senyor Josep Mir, ponent de la Proposta de de finalització de la Reclamació 35/2019 per pèrdua d'objecte, interposada contra l'Ajuntament de Calldetenes, i que fa referència a l'accés i còpia de tots els expedients relacionats amb una activitat de maquinària agrícola de gran tonatge exposa els elements de tràmit que han dut a la pèrdua sobrevinguda de l'objecte de la reclamació, atès que la persona reclamant ha expressat la seva satisfacció amb la informació que li ha estat lliurada durant la tramitació del procediment davant la GAIP.
La senyora Elisabet Samarra formula una esmena de caràcter tècnic que el ponent introduirà a la resolució definitiva.
Proposta de resolució de finalització de la Reclamació 43/2019 per desistiment
La senyora Elisabet Samarra, ponent de la Proposta de de finalització de la Reclamació 43/2019 per desistiment, que es va formular contra el Servei Català de Trànsit, en relació a l'accés a un expedient sancionador de trànsit complet, exposa que finalitza per desistiment presumpte de la persona reclamant, atès que se li va demanar que esmenés la Reclamació perquè acredités que havia formulat una sol·licitud d'informació pública prèvia i no ha dut a terme aquesta esmena documental.
Proposta de resolució de finalització de la Reclamació 56/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 56/2019 per pèrdua d'objecte, que va ser plantejada contra l'Ajuntament de l'Escala respecte l'accés a documentació relativa a diferents qüestions sobre incompliment de la Llei de banderes, exposa la complexitat de la tramitació d'aquesta reclamació a diferència d'altres amb el mateix objecte aprovats en sessions plenàries anteriors de la Comissió i l'accés final per part de la persona reclamant a la informació reclamada, motiu pel qual l'expedient finalitza per pèrdua sobrevinguda del seu objecte.
Proposta de resolució d'estimació parcial de la Reclamació 78/2019
La senyora Elisabet Samarra, ponent de la Proposta de resolució d'estimació parcial de la Reclamació 78/2019, plantejada contra l'Ajuntament de Sant Vicenç dels Horts i en el marc de la qual també es reclama accés a la relació de béns immobles (urbans i rústics), que es troben exempts del pagament de l'IBI, exposa les particularitats que suposa aquest expedient respecte els que són objecte dels punts tercer i quart de l'ordre del dia d'aquest Ple, tenint en compte el posicionament expressat per l'Ajuntament en relació amb el cobrament d'una taxa per la complexitat d'elaboració de la informació reclamada.
El senyor Josep Mir formula esmenes en relació amb la Proposta presentada que seran introduïdes per la ponent en el text definitiu de la resolució.
Proposta de resolució de finalització de la Reclamació 80/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 80/2019 per pèrdua d'objecte, interposada contra l'Ajuntament de Terrassa i relativa a l'accés a informació sobre les competències en matèria de permisos i llicències de la policia local, relaciona les principals actuacions dutes a terme perquè es faciliti a la part reclamant, un sindicat, la informació reclamada en el marc del procediment de reclamació, de manera que correspon finalitzar per pèrdua sobrevinguda del seu objecte.
Proposta de resolució d'estimació de la Reclamació 82/2019
La senyora Elisabet Samarra, ponent de la Proposta de resolució d'estimació de la Reclamació 82/2019 contra l'Ajuntament de Barcelona i relativa l'accés als informes jurídics, valoració dels costos i documentació aportada per l'Ajuntament en els recursos judicials plantejats contra diferents resolucions de la GAIP, exposa amb detall quina és la informació inicialment lliurada i quina és la informació objecte de la reclamació i la fonamentació del sentit estimatori de la Proposta de resolució.
Es debat sobre el límit d'igualtat de les parts en el procediment judicial i sobre la seva aplicació d'acord amb les finalitats que protegeixen i el principi de temporalitat, que en aquest supòsit s'exhaureix la seva aplicació un cop la igualtat de les parts en el procediment ja no es vegi perjudicada i el senyor Josep Mir formula esmenes al text de la Proposta a fi de reforçar l'accés lliure a la documentació que ja ha estat presentada en seu judicial i que ja ha estat accessible per la contrapart en el procés judicial, de manera que la protecció de la igualtat no es veu en entredit.
La ponent de la Proposta introduirà les esmenes a la resolució definitiva.
Proposta de resolució de finalització de la Reclamació 84/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 84/2019 per pèrdua d'objecte, interposada contra l'Ajuntament de Santa Margarida i els Monjos i relativa a informació sobre factures telefòniques, exposa els elements de tràmit que han dut a la pèrdua sobrevinguda de l'objecte de la reclamació, atès que s'ha acreditat el lliurament a la persona reclamant, que té la condició de càrrec electe, la informació que reclamava.
Proposta de resolució de finalització de la Reclamació 85/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 102/2019 per pèrdua d'objecte, interposada contra la Universitat Politècnica de Catalunya i relativa a l'accés a dades sobre l'expedició de títols universitaris i suplements europeus al títol, exposa els elements de tràmit que han dut a la pèrdua sobrevinguda de l'objecte de la reclamació, un cop s'ha acreditat que la Universitat va facilitar a la part reclamant la informació que requeria.
Proposta de resolució de finalització de la Reclamació 91/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 91/2019 per pèrdua d'objecte, interposada contra el Departament d'Educació de la Generalitat de Catalunya i relativa a l'accés a la còpia de l'expedient escolar d'una menor i altres dades estadístiques en relació amb centres escolars públics i concertats ubicats a Santa Perpètua de Mogoda, exposa els elements de tràmit que han dut a la pèrdua sobrevinguda de l'objecte de la reclamació.
Proposta de resolució d'estimació parcial de la Reclamació 97/2019
El senyor Josep Mir, ponent de la Proposta de resolució d'estimació de la Reclamació 97/2019, interposada contra l'Ajuntament de Moià i relativa a l'accés a uns informes en matèria de personal i a una acta del Ple de la Corporació, exposa la fonamentació del sentit estimatori parcial de la Proposta, atès que correspon reconèixer el dret de la persona reclamant a obtenir còpia dels informes de motivació que puguin constar a l'expedient del pressupost i del catàleg de personal de Moià per a 2019, que justifiquin el canvi de catàleg que ha afectat a la mateixa persona reclamant i encara que normalment la certificació de la inexistència d'aquesta documentació si és el cas, no queda emparada en l'exercici del dret d'accés, en aquest supòsit es considera fonamentat que s'emeti el corresponent certificat.
L'acta del Ple de la Corporació es lliurada durant la tramitació del procediment de reclamació.
La senyora Elisabet Samarra formula una esmena al text de la Proposta que s'introduirà a la resolució definitiva.
Proposta de resolució d'estimació parcial de les Reclamacions 111/2019 i 120/2019 (acumulades)
El senyor Josep Mir, ponent de la Proposta de resolució d'estimació parcial de les Reclamacions 111/2019 i 120/2019 (acumulades), interposades ambdues contra l'Ajuntament de Barcelona i que relatives a la possible cessió d'un local i sobre la llicència d'activitat concedida, fonamenta els elements de que han dut a l'estimació del dret de la persona reclamant a accedir a la informació sobre els usos del local.
Proposta de resolució de finalització de la Reclamació 118/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 118/2019 per pèrdua d'objecte, interposada contra el l'Ajuntament del Castell-Platja d'Aro i que fa referència a l'accés a un informe en matèria de personal, exposa els elements de tràmit que han dut a la pèrdua sobrevinguda de l'objecte de la reclamació, atès que l'Ajuntament acredita haver enviat la informació sol·licitada a la part reclamant.
Proposta de resolució de finalització de la Reclamació 123/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 123/2019 per pèrdua d'objecte, interposada contra l'Ajuntament de Sitges i que té per objecte les respostes de la persona reclamant en un procés selectiu, exposa els elements de tràmit que han dut a la pèrdua de l'objecte de la reclamació.
Proposta de resolució de finalització de la Reclamació 134/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 134/2019 per pèrdua d'objecte, interposada contra el l'Ajuntament del Vendrell i relativa a l'accés a les dades sobre un contracte per a la instal·lació d'una pista de skate, exposa els elements de tràmit que han dut a la pèrdua sobrevinguda de l'objecte de la reclamació, un cop s'ha acreditat per l'Ajuntament que ha lliurat la informació a l'entitat veïnal.
Proposta de resolució de desestimació de la Reclamació 147/2019
El senyor Josep Mir, ponent de la Proposta de resolució de desestimació de la Reclamació 147/2019, interposada contra la Secretaria d'Universitats i Recerca de la Generalitat de Catalunya, en relació a la documentació relativa a una denúncia d'irregularitats al Consorci Escola Tècnica d'Igualada, exposa els arguments que duen a la desestimació de la reclamació, atès que ja s'havia resolt la sol·licitud d'accés i lliurat la informació de què disposava l'administració reclamada, sense que la part reclamant plantegi nous elements perquè pugui ser qüestionada la resolució impugnada.
Proposta de resolució d'inadmissió de la Reclamació 174/2019
El senyor Josep Mir, ponent de la Proposta de resolució d'inadmissió de la Reclamació 174/2019, interposada contra l'Ajuntament de Sant Hipòlit de Voltregà relativa a l'accés a documentació de l'Arxiu Històric, exposa la motivació de la inadmissió de la Reclamació, per considerar que la sol·licitud que es va adreçar a l'Ajuntament no tenia una finalitat emparada en l'exercici del dret d'accés a la informació pública.
La secretària tècnica de la Comissió exposa el contingut de la darrera sessió plenària de la Comissió Nacional d'Accés, Avaluació i Tria Documental, del dia 10 d'abril de 2019, i els principals temes que van ser objecte de debat i de presentació en el Ple.